คลังชงครม.กู้3.5แสนลก่อนกม.หมดอายุสิ้นมิ.ย
คลังต่อรองดอกเบี้ยกู้โครงการน้ำ 3.5 แสนล้านบาท ก่อนชง ครม. วันที่ 18 มิ.ย.นี้
29 ต.ค. 2565

คลังต่อรองดอกเบี้ยกู้โครงการน้ำ 3.5 แสนล้านบาท ก่อนชง ครม. วันที่ 18 มิ.ย.นี้
นายพงษ์ภาณุ เศวตรุนทร์ รองปลัดกระทรวงการคลัง เปิดเผยว่า การกู้เงิน 3.5 แสนล้านบาท เพื่อมาลงทุนโครงการน้ำของรัฐบาลขณะนี้อยู่ระหว่างการเจรจาต่อรองดอกเบี้ยคาดว่าได้ข้อสรุปพร้อมเสนอเข้า ครม. วันที่ 18 มิ.ย.นี้ และหลังจากนั้นจะเตรียมลงนามกับสถาบันการเงินต่างๆ ที่ประมูลพันธบัตรได้ เพื่อให้ทันก่อนสิ้นเดือน มิ.ย.นี้ 
“การกู้เงินครั้งนี้ถือเป็นครั้งใหญ่ที่มีการกู้เงินทีเดียวถึง 3.5 แสนล้านบาท เพื่อเตรียมไว้ใช้ในอีก 5 ปีข้างหน้า โดยจะกู้แบบ Term Loan ส่วนการกู้เงิน 2 ล้านล้านบาท ยังอยู่ระหว่างการแปรญัตติในสภา คาดว่าจะเริ่มใช้เงินจริงๆ ปีหน้า” รองปลัดกระทรวงการคลัง กล่าว
กระทรวงการคลังยังยืนยันเรื่องการรักษาวินัยการคลังว่าจะคุมหนี้สาธารณะต่อผลิตภัณฑ์มวลรวมในประเทศ (จีดีพี) ให้ไม่เกิน 50% จากปัจจุบันอยู่ที่ 46.5% ต่อจีดีพี และรายจ่ายชำระดอกเบี้ยเงินต้นไม่เกิน 15% ของงบประมาณ ซึ่งปัจจุบันอยู่ที่ 78% และงบลงทุนไม่ให้เกิน 25% ซึ่งปัจจุบันอยู่ที่ 16-17% 
ทั้งนี้ เห็นว่าหนี้สาธารณะยังไม่เต็มเพดาน รัฐบาลยังมีช่องว่างใช้นโยบายการคลังกระตุ้นเศรษฐกิจอีกมาก